קבא דקשייתא מה


קושיא מה
קשיא לי על הסוברין דירושת אח לאו מדין מישמוש, וכן נראה מתוס׳ קידושין (דף י״ז ע"ב ד״ה מרבה). ואם כן מאי הקשה הש״ס ביבמות (דף מ׳ ע"א) על ר׳ יהודה, דאימא היכא דליכא נחלה לא תתקיים מצות ייבום? והרי (בדף כ״ד ע"א) קאמר הש״ס ד"כי ישבו אחים" – תרתי משמע, עיי״ש ברש״י ז״ל (ד"ה הא מיעט), ובתרי אחי הרי אין זוכה היבם בנחלה מתורת ייבום כלל, כי בלאו הכי הוא יורש כיון דליכא אב לר׳ יהודה, ומה שנוטל מכח ירושה אינו מועיל, ד"יקום" על שם אחיו מכח ייבום מיירי קרא. אלא על כרחך דירושת אח מדין מישמוש, דאז שפיר זוכה מכח הייבום אף לר׳ יהודה, דהרי מודה דבייבום אין האב יורש בקבר, דאם לא כן יטלו כולם; ושפיר זוכה מכח ייבום. ולשיטת הסוברין דירושת אח לאו מדין מישמוש, צע״ג: